
Samuraj a väzeň
(Kokurôjô / The Samurai and the Prisoner) 
Premiéra: 3. 9. 2026
Charades, Japonsko, 2026 
RéžiA: Kiyoshi Kurosawa
ScEnáR: Kiyoshi Kurosawa, Honobu Yonezawa
Kamera: Jasujuki Sasaki
Hrajú: Masahiro Motoki, Masaki Suda, Yuriko Yoshitaka, Joe Odagiri, Munetaka Aoki
Japonsko, 16. storočie. Samuraj Araki sa vzbúri proti tyranskému Odoovi a ocitne sa v obliehaní svojej horskej pevnosti. Tu dôjde k sérii záhadných úmrtí. Atmosféra strachu a podozrenia prinúti Arakiho k neočakávanému kroku. Uzavrie spojenectvo s nepriateľským vyslancom Kurodom, ktorého doteraz držal vo svojej väznici.

Historické drama Samuraj a väzeň režiséra Kiyoshiho Kurosawy vychádza z oceneného románu Honobua Jonezawy a odohráva sa v Japonsku v roku 1578, v neistom období vojnových štátov. V centre príbehu stojí napätý vzťah dvoch mužov. Pána hradu, samuraja Murashigeho Arakiho, a jeho zajatca, brilantného a nebezpečného stratéga Kanbeia Kurodu, vyslanca nepriateľského klanu, ktorého Araki namiesto popravy uväzní. Zatiaľ čo sa okolo hradieb zhromažďujú vojská Nobunagy Ody, hrad zachvátia viaceré nevysvetliteľné úmrtia a medzi obrancami narastá strach, nedôvera a podozrenie. Postupné odhaľovanie záhady sa stáva nielen detektívnym pátraním, ale aj súbojom vôle, lojality a odlišných predstáv o cti, moci a slobode.

Kurosawa poňal svoj prvý historický film ako poctu klasickým japonským samurajským drámam. „Nechcel som vymýšľať nový štýl. Chcel som natočiť čo najklasickejší film, pretože dnešné publikum takmer zabudlo na veľké japonské historické filmy zo 40. a 50. rokov,“ hovorí režisér. Napriek tomu nejde o nostalgickú rekonštrukciu, ale o príbeh, ktorého témy moci, slobody a zodpovednosti rezonujú aj dnes. Tomu zodpovedá strohá vizuálna štylizácia aj dôraz na psychológiu postáv. Aj násilie zostáva prevažne mimo záberu: „Skutočné násilie dnes nájdete kdekoľvek na internete. To však nie je film. Vo filme musí byť násilie zároveň skutočné aj umiernené.“
Prístupnosť: 
nevhodné pre maloleté osoby do 15 rokov
Deskriptory:      násilie

Žáner:
historická dráma
Verzia: 
japonsky s českými titulkami
Stopáž:
147 min
Formát:
2D DCP, zvuk 5.1
